“นายกฯ” ยันปรับครม.ตามโควตาพรรคร่วม ไม่มีคนนอก! เร่งให้เสร็จในมี.ค.
“นายกฯ” แจงปรับครม.ตามโควตาพรรคร่วมรัฐบาล ยันไม่มีคนนอก ปรับไม่มาก! เร่งให้แล้วเสร็จภายในเดือนมี.ค.นี้
“นายกฯ” แจงปรับครม.ตามโควตาพรรคร่วมรัฐบาล ยันไม่มีคนนอก ปรับไม่มาก! เร่งให้แล้วเสร็จภายในเดือนมี.ค.นี้
4 มี.ค. 2564

ผู้สื่อข่าวรายงานว่า วันนี้ (4 มี.ค.64) ที่ตึกภักดีบดินทร์ ทำเนียบรัฐบาล พล.อ.ประยุทธ์ จันทร์โอชา นายกรัฐมนตรีและรมว.กลาโหม กล่าวภายหลังเป็นประธานการประชุมคณะหัวหน้าส่วนราชการระดับกระทรวงหรือเทียบเท่า ครั้งที่ 1/2564 ถึงความคืบหน้าการปรับคณะรัฐมนตรี(ครม.) โดยพล.อ.ประยุทธ์ ระบุว่า จะมีเฉพาะรัฐมนตรีที่เป็นโควตาของแต่ละพรรคร่วมรัฐบาลเท่านั้น ซึ่งให้หัวหน้าพรรคเสนอมาเพื่อดำเนินการไปตามขั้นตอน
“คงปรับไม่มาก…เป็นโควตาของแต่ละพรรค ไม่มีคนนอก” พล.อ.ประยุทธ์ กล่าว
นอกจากนี้ พล.อ.ประยุทธ์ ยังกล่าวว่า ได้ประสานหัวหน้าพรรคร่วมรัฐบาลไปแล้วให้เร่งส่งรายชื่อ เพื่อนำไปสู่ขั้นตอนกระบวนการให้เรียบร้อยภายในเดือน มี.ค.นี้ หลังจากนั้นจะได้ขอพระราชทานพระบรมราชวโรกาสให้นำรัฐมนตรีใหม่เข้าถวายสัตย์ปฏิญาณตนก่อนทำหน้าที่